**מחנה קיץ- משימה או הזדמנות?**

**חווית החניך במחנה**

שאלה מרכזית: מהי חווית החניך הרצויה? ואיך עקרונות ההדרכה של המסע בצופים מסייעים לחוויית ההצלחה של החניך במחנה.

**חלק א- חשיבה משותפת**

אופציה כחימום להתחלה- רגע של נוסטלגיה, שיתוף של חוויה/רגע מכונן שלהם ממחנה כחניכים ( מצד אחד יש בזה משהו נדוש אבל המשמעות בלשמוע רגעים טובים יותר או טובים פחות יכול להוות נקודה טובה להתחלת שיח) אפשר לחשוב על דרך מתודית מעניינת כמו לכתוב על פווסטיט או משהו בסגנון

נשאל-

* כשאנחנו מתכננים מחנה, למי המחנה הזה המיועד?
* למה חניך.ה יוצא למחנה?
* מה חניך.ה עושה במחנה רוב היום?
* מה מזמן המחנה לחניכים?
* האם קיימת כאן הזדמנות חינוכית עצם היותם במחנה? ומהי ( האם מחנה הקיץ הוא משימה או הזדמנות) **דגש על מהי ההזדמנות?**
* מה מידת המעורבות של החניך.ה בעיצוב חווית המחנה שלו?
* מה החוויה של החניך.ה במחנה הקיץ?

**בסיכום חלק זה נקרא:**

על מחנה הקיץ, כמו על כל פעילות, ניתן להסתכל משני כיוונים- משימה או הזדמנות. הבוחר להסתכל על המחנה כמשימה, יוציא מחנה נפלא. יהיו בו כל המרכיבים הדרושים למחנה- מקום לינה ופעילויות לפי שכבות גיל, אוכל, שירותים ומקלחות, מסדרי בוקר וערב והרקדות למיניהן.

המסתכל על המחנה כהזדמנות, יוצר גם הוא מחנה נפלא. רק שבמחנה שלו, לשכבות הגיל יהיה מקום לכל גדוד המותאם לכמות החניכים, החניכים והחניכות יוכלו לבנות מחנה גדודי שישרת את הצרכים שלהם ביער, בחדר האוכל הם ייקחו חלק פעיל בניקיונות ואולי גם בבישול או בהכנת קינוח קבוצתי, יבנו אוהל מדליק משמיכת פיקה שתיתן להם קורת גג בלילה וביום תעניק להם צל. תלוי בהזדמנות שנרצה לנצל.

גם על ההזדמנות ניתן להסתכל משני כיוונים- ניצול ויצירה. ניצול הוא תגובה להזדמנות שנקראת בדרכי. יצירה היא הזיהוי המוקדם של ההזדמנויות הגלומות בפעילות ובניית תהליך החושף את ההזדמנויות הללו, המאפשר להן להתגשם.

בזמן המשותף שלנו נעסוק בחשיפת הזדמנויות ותכנון התהליך שיאפשר להן להתממש.

**חלק ב'- (15 דקות)**

נשאל- מה הקשר בין המסע בצופים למחנה קיץ? (איך המסע בצופים בא לידי ביטוי במחנה)

* + המסע בצופים הוא לא רצף של זמני תוכן. המסע הוא רצף של עקרונות חינוכיים שיישומם במחנה משפיע על החוויה של החניכים והחניכות.

נשאל- אילו עקרונות חינוכיים של המסע בצופים יכולים לבוא לידי ביטוי במחנה הקיץ?

* + נחלק את המחשבות המוקדמות על שילוב העקרונות החינוכיים של המסע בצופים במהלך המחנה.

מתחלקים לזוגות או שלשות כל קבוצה מקבלת את הנספחים ויוצאים לעבודה (לכל אחד צריך להיות עותק של הנספח וכולם רושמים, על מנת שיהיה להם עותק כתוב של העבודה המשותפת).

לאחר מכן משתפים

נקרא יחד/נחלק בקבוצות

**בניית מחנה קיץ על פי עקרונות ההדרכה של המסע בצופים**

1. **חלוקה לזמנים**- יצירת חוויה רב ממדית, המאפשרת לחניכים המתחברים לדברים שונים למצוא את עצמם במחנה. לדבר ולשחק, לחשוב ולעשות.
2. פעילויות שונות שאינן בהכרח יוצרות רצף עם התחלה אמצע וסוף- לייצר למדריך יכולת הובלה של המחנה- המדריכ.ה בוחר.ת מתי להעביר כל דבר, בהתאם למה שהלוז ההנהגתי/שבטי או הקבוצה מאפשרת או מזמינה. לאפשר למדריכ.ה להגיב למה שעולה מתוך הקבוצה, להיות ער.ה לצרכים, לרצונות ולמצוקות ולהתאים את החוויה לאלו. והכי חשוב- אין ידע נדרש. החניכ.ה לא צריכ.ה לחזור הביתה עם רשימת מסרים אותם קיבל.ה במחנה. **פעילות מגוונת, מאפשרת ומותאמת**.
3. **פעילות מתפתחת**- יצירת חוויות במחנה שהן הגשמה של תהליך מקדים. למשל- למידת מיומנויות צופיות בתהליך שמתגשמות במחנה.
4. **פעילות מעודכנת**- כזו המתאימה לסביבה בה אנו נמצאים, לעובדה שאנחנו בטבע/יער, לעובדה שלילה, שקר, או עומס חום באמצע היום, שיש פחות מסיחי דעת אם רק נזוז קצת וניתן יהיה להעמיק וכן הלאה.
5. **חווית החניך-למידה מתוך התנסות**- לייצר במחנה הזדמנויות צמיחה והרחבת גבולות של החניכ.ה.
6. **קשר מדריך חניך**- איך המחנה יכול לחזק את הקשר האישי בין המדריכ.ה לחניכיו/ה?
7. **חווית המדריך ותפקיד הרשגד**- ניצול התהליך המקדים על מנת להכין את המדריכ.ה ליצירת תנאים מיטביים עבור החניכים/ות, התמקדות ביצירת מרחב בטוח, בהתמודדות עם קשיים של חניכים/ות. במחנה עצמו, הרשג"ד.ית יהיה/תהיה פנוי.ה לעזור למדריכ.ה, לתצפת, לתת משוב, לקיים שיחה.

**נספח 2- דף עבודה + מפה + עקרונות ההדרכה**

|  |  |
| --- | --- |
| עקרון | איך עקרון זה יכול להשפיע על החוויה שלך החניך במחנה |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |